# Linux Haladóknak

## Berezvai Dániel jegyzete <http://elte.3ice.hu/>

Gyakorlatvezető: Sándor Antal

Kezdés: egészkor

MAC gépeken, VitrualBox alatt fogunk dolgozni, szerver-kliens dolgokkal. Parancssorból hogyan lehet kezelni Oracle-t.

Előfeltétel a Linux kezdőknek (IKP-9168), pár embernek nincs meg. Vagy nem fértek fel mindannyian a kezdőre, vagy pedig, mint nekem, rossz volt az időpont.

Nem gond, elvégezhetem a haladót idén, a kezdőt pedig jövőre.

Belépés: linux2-re (az a haladó, linux1 a kezdő) 2015Debi a jelszó.

Extension pack kell VirtualBox-hoz.

PXE boot-ot is kipróbáljuk majd.

Frissítettünk VirtualBox-ot, megnéztük a tavalyi virtuális gépeket.

Hálózat: NAT az alapértelmezett, Bridge-elt kártya és Host-only a másik kettő legfontosabb.

## Mai feladat: Ubuntu live CD-t próbáljuk ki

Én fel is telepítettem, hogy megmaradjanak a beállításaim.

Minden név és jelszó: ad

Hálózat kártya 1 NAT port forward legyen beállítva így: TCP gazda 22222 portját tolja a vendég port 22-esére.

A távoli asztal (mstsc) default portja a 3389 (bridge-elt módban advanced settings.)

[ftp.fsn.hu-ról](ftp://ftp.fsn.hu-ról) a pub, cdrom images, ubuntu 14.04.3-as disztribúcióját töltsük le. (Én inkább a legfrissebb angol verziót szedtem le az ubuntu hivatalos honlapjáról.)

Miért ez a régi verzió kell? Az LTS miatt, ami tanár úr szerint fontos. Jelentése: Hosszú ideig támogatott. (Nekem nem fontos, hogy long term legyen, én majd mindig frissítem.)

Érdemes bekapcsolni a PAE/NX-et a processzornál, ha sok memóriát adunk a vendégnek.

## Linux verziók (történelmi)

Slackware, 6-7 floppy-s volt az egész

Redhat, felhasználóbarát, sok más distro alapul rá. Itt még apt-get helyett rpm (Redhat package manager) volt.

Stb.

## SSH (MAC)

Alul találjunk terminálablakot, ha be van rakva a "megtartás a dokkban" paranccsal.

Mi az IP cím?

ifconfig szerint 192.168.163.9.

Parancs:

ssh felhasználónév@gépnév –p portszám

MAC billentyűzeten kukacot nehéz varázsolni. Tanári gépen az ALT+Q, nálam az ALT+V működött végül. Vigyázzunk, mert a CMD+Q kilép a programból!

## SSH (Ubuntu)

Kereső → Terminal

ifconfig vagy ip route parancs kiírja az IP címünket.

## Magyar billentyűzet bekapcsolása

loadkeys hu

## Elérhető csomagok frissítése

apt-get update

## SSH telepítése

apt-get install ssh

### Nem fut le magától

ps axf|grep ssh

A fenti ps parancs a futó programokat kilistázza, axf kapcsoló a kimeneten szépít valamit. Majd grep-pel megkeressük, van-e benne ssh.

### SSH első indítása

service ssh start

### Most már fut

ps axf|grep ssh

(Nekem eddig is futott egy ssh példány, de most 3 lett.)

## Csatlakozás a tanári gépre

ssh [ubuntu@192.168.163.12](mailto:ubuntu@192.168.163.12) –p 22222

Ideiglenes jelszó az "u"

Következő alkalommal megbeszéljük a feladatokat.

Gyakorlat vége. 19:30-kor.

Általában másfél órás lesz a gyakorlat.